Komission asetus (EY) N:o 417/2003,

annettu 6 päivänä maaliskuuta 2003,

neuvoston asetuksen (EY) N:o 1255/1999 soveltamista koskevista yksityiskohtaisista säännöistä maito- ja maitotuotealan tuontijärjestelmän ja tariffikiintiöiden avaamisen osalta annetun asetuksen (EY) N:o 2535/2001 muuttamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna komission asetuksella (EY) N:o 509/2002(2), ja erityisesti sen 29 artiklan 4 kohdan,

sekä katsoo seuraavaa:

(1) Eräistä yhteisön tariffikiintiöinä annettavista tiettyjä maataloustuotteita koskevista myönnytyksistä sekä Slovenian Eurooppa-sopimuksessa määrättyjen tiettyjen maatalousmyönnytysten mukauttamisesta autonomisena siirtymäkauden toimenpiteenä annetussa neuvoston asetuksessa (EY) N:o 2475/2000(3) ja yhteisön tariffikiintiöinä annettavista tiettyjä maataloustuotteita koskevista myönnytyksistä ja Liettuan kanssa tehdyssä Eurooppa-sopimuksessa vahvistettujen tiettyjen maatalousmyönnytysten mukauttamisesta autonomisena siirtymätoimenpiteenä annetussa neuvoston asetuksessa (EY) N:o 1361/2002(4) säädettyjen kiintiöiden nro 09.4086 ja 09.4554 osalta Slovenian ja Liettuan viranomaiset ovat säätäneet eläinlääkintätarkastuksista, joilla taataan, että yhteisöön vietäväksi tarkoitettu maitojauhe on raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä 16 päivänä kesäkuuta 1992 annetussa neuvoston direktiivissä 92/46/ETY(5), sellaisena kuin se on viimeksi muutettuna direktiivillä 94/71/EY(6), sekä elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetussa neuvoston direktiivissä 96/23/EY(7) säädettyjen edellytysten mukainen.

(2) Koska eläinlääkintätarkastukset ovat aiheuttaneet vaikeuksia vuoden 2002 ensimmäisen vuosipuoliskon aikana myönnettyjä todistuksia hallussaan pitäville tuottajille Liettuasta peräisin olevan tuonnin osalta, kyseisten todistusten voimassaoloaikaa on pidennetty 30 päivään syyskuuta 2002 ja 31 päivään tammikuuta 2003 komission asetuksesta (EY) N:o 2535/2001(8) poikkeamisesta annetuilla komission asetuksilla (EY) N:o 1333/2002(9) ja (EY) N:o 1925/2002(10), sellaisina kuin ne ovat viimeksi muutettuina asetuksella (EY) N:o 2302/2002(11).

(3) Koska nämä vaikeudet jatkuvat ja Liettuan ja Slovenian viranomaisten tekemät eläinlääkintätarkastukset ovat johtaneet siihen, että eräät toimijat eivät voi väliaikaisesti viedä maitotuotteita, olisi tammi- ja heinäkuussa 2002 myönnettyjen tuontitodistusten voimassaoloaikaa pidennettävä 30 päivään kesäkuuta 2003 Liettuan kiintiön nro 09.4554 osalta ja heinäkuussa 2002 myönnettyjen tuontitodistusten voimassaoloaikaa pidennettävä Slovenian kiintiön nro 09.4086 osalta 30 päivään kesäkuuta 2003.

(4) Ennen kuin Latviasta peräisin olevaa tuontia harjoitettiin yhteisön tariffikiintiöinä annettavista tiettyjä maataloustuotteita koskevista myönnytyksistä ja Latvian kanssa tehdyssä Eurooppa-sopimuksessa vahvistettujen tiettyjen maatalousmyönnytysten mukauttamisesta autonomisena siirtymätoimenpiteenä 22 päivänä heinäkuuta 2002 annetussa neuvoston asetuksessa (EY) N:o 1362/2002(12) säädetyssä kiintiössä nro 09.4549, vuoden 2002 toisen vuosipuoliskon aikana myönnettyjä tuontitodistuksia hallussaan pitävät toimijat tekivät edustavia testejä maitojauheesta. Kävi ilmi, että Latvian koko käytettävissä oleva maitojauhevaranto oli saastunut kloramfenikolilla ja että kyseessä olevat vientiyritykset eivät pystyneet toimittamaan sopimuksissa vahvistettuja määriä ennen todistusten voimassaoloajan päättymistä.

(5) Näin ollen olisi kiintiössä nro 09.4549 tapahtuvaa Latviasta peräisin olevaa tuontia varten heinäkuussa 2002 myönnettyjen tuontitodistusten voimassaoloaikaa pidennettävä 30 päivään kesäkuuta 2003 asti.

(6) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

1. Poiketen siitä, mitä asetuksen (EY) N:o 2535/2001 16 artiklan 3 kohdassa säädetään, mainitun asetuksen liitteessä I.B.9 olevassa kiintiössä nro 09.4554 tapahtuvaa Liettuasta peräisin olevaa tuontia varten vuoden 2002 ensimmäisen ja toisen vuosipuoliskon aikana myönnettyjen tuontitodistusten voimassaoloaika päättyy 30 päivänä kesäkuuta 2003.

2. Poiketen siitä, mitä asetuksen (EY) N:o 2535/2001 16 artiklan 3 kohdassa säädetään, mainitun asetuksen liitteessä I.B.8 olevassa kiintiössä nro 09.4549 tapahtuvaa Latviasta peräisin olevaa tuontia varten vuoden 2002 ensimmäisen ja toisen vuosipuoliskon aikana myönnettyjen tuontitodistusten voimassaoloaika päättyy 30 päivänä kesäkuuta 2003.

3. Poiketen siitä, mitä asetuksen (EY) N:o 2535/2001 16 artiklan 3 kohdassa säädetään, mainitun asetuksen liitteessä I.B.10 olevassa kiintiössä nro 09.4086 tapahtuvaa Sloveniasta peräisin olevaa tuontia varten vuoden 2002 ensimmäisen ja toisen vuosipuoliskon aikana myönnettyjen tuontitodistusten voimassaoloaika päättyy 30 päivänä kesäkuuta 2003.

2 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 6 päivänä maaliskuuta 2003.

Komission puolesta

Franz Fischler

Komission jäsen

(1) EYVL L 160, 26.6.1999, s. 48.

(2) EYVL L 79, 22.3.2002, s. 15.

(3) EYVL L 286, 11.11.2000, s. 15.

(4) EYVL L 198, 27.7.2002, s. 1.

(5) EYVL L 268, 14.9.1992, s. 1.

(6) EYVL L 368, 31.12.1994, s. 33.

(7) EYVL L 125, 23.5.1996, s. 10.

(8) EYVL L 341, 22.12.2001, s. 29.

(9) EYVL L 195, 24.7.2002, s. 15.

(10) EYVL L 293, 29.10.2002, s. 18.

(11) EYVL L 348, 21.12.2002, s. 78.

(12) EYVL L 198, 27.7.2002, s. 13.